DĖL UAB ,,ŠILALĖS AUTOBUSŲ PARKAS“ VIETINIO (PRIEMIESTINIO) REGULIARAUS SUSISIEKIMO AUTOBUSŲ MARŠRUTŲ PAKEITIMO

2022 m. birželio 16 d. Nr. DĮV-474

Šilalė

Vadovaudamasis Lietuvos Respublikos vietos savivaldos įstatymo 29 straipsnio 8 dalies 2 punktu, Lietuvos Respublikos kelių transporto kodekso 4 straipsnio 3 dalimi, įgyvendindamas Šilalės rajono savivaldybės tarybos 2021 m. lapkričio 25 d. sprendimą Nr. T1-266 ,,Dėl uždarosios akcinės bendrovės ,,Šilalės autobusų parkas“ keleivių vežimo vietinio (priemiestinio) reguliaraus susisiekimo maršrutais paslaugos teikimo“, vykdydamas Leidimų vežti keleivius reguliaraus susisiekimo kelių transporto maršrutais išdavimo taisykles, patvirtintas Lietuvos Respublikos susisiekimo ministro 2006 m. vasario 14 d. įsakymu Nr. 3-62 ,,Dėl Leidimų vežti keleivius reguliaraus susisiekimo kelių transporto maršrutais išdavimo taisyklių patvirtinimo“, Keleivių ir bagažo vežimo kelių transportu taisykles, patvirtintas Lietuvos Respublikos susisiekimo ministro 2011 m. balandžio 13 d. įsakymu Nr. 3-223 ,,Dėl Keleivių ir bagažo vežimo kelių transportu taisyklių patvirtinimo“, atsižvelgdamas į Šilalės rajono keleivinio transporto ir moksleivių pavėžėjimo organizavimo komisijos, sudarytos Šilalės rajono savivaldybės tarybos 2007 m. gruodžio 20 d. sprendimu Nr. T1-317 ,,Dėl Šilalės rajono keleivinio transporto ir moksleivių pavėžėjimo organizavimo komisijos sudarymo ir nuostatų tvirtinimo“, 2022 m. birželio 15 d. posėdžio protokolą Nr.3:

1. P a k e i č i u mokinių vasaros atostogų metu, nuo 2022 m. birželio 29 d. iki 2022 m. rugpjūčio 31 d., UAB ,,Šilalės autobusų parkas“ vietinio (priemiestinio) reguliaraus susisiekimo autobusų maršrutus (važiuojant trečiadieniais, išskyrus švenčių dienas):

1.1. Bijotai–Šilalė–Bijotai (išvykimo laikas 7.00 val., leidimo Nr. 5, mokyklų darbo dienomis), pratęsti maršrutą į Varsėdžių k. bei pakeisti išvykimo laiką į 8.00 val.;

1.2. Šilalė–Kaltinėnai–Šilalė (išvykimo laikas 15.30 val., leidimo Nr. 2, mokyklų darbo dienomis), maršruto trasą pratęsti iki Beržės k., pakeisti išvykimo laiką į 7.30 val. bei pradėti maršrutą iš Kaltinėnų mstl.;

1.3. Didkiemis–Laumenai–Šilalė–Didkiemis (išvykimo laikas 7.00 val., leidimo Nr. 12, mokyklų darbo dienomis), trumpinti maršruto trasą nevažiuojant į Laumenų k. ir pakeisti išvykimo laiką į 8.00 val.;

1.4. Žadeikiai–Nevočiai–Šilalė–Žadeikiai (išvykimo laikas 7.00 val., leidimo Nr. 7, mokyklų darbo dienomis), trumpinti maršruto trasą nevažiuojant į Kuodaičių k. bei pakeisti išvykimo laiką į 8.00 val.;

1.5. Gulbės–Laukuva–Šilalė–Gulbės (išvykimo laikas 7.10 val., leidimo Nr. 6, mokyklų darbo dienomis), pakeisti išvykimo laiką į 8.00 val.;

 1.6. Šilalė–Pajūris–Šilalė (išvykimo laikas 13.30 val., leidimo Nr. 11, mokyklų darbo dienomis), pakeisti išvykimo laiką į 8.00 val., pradėti maršrutą iš Pajūrio mstl.;

 1.7. Pajūralis–Kvėdarna–Lembas–Šilalė–Pajūralis (išvykimo laikas 8.30 val., leidimo Nr. 33, darbo dienomis (trečiadieniais), leidimas galioja iki 2022 m. liepos 1 d.), pakeisti maršruto leidimo galiojimą ir pratęsti iki 2022 m. rugpjūčio 31 d.

2. Į g a l i o j u UAB ,,Šilalės autobusų parkas“ direktorių tvirtinti šio įsakymo 1 punkte pakeistų vietinio (priemiestinio) reguliaraus susisiekimo autobusų maršrutų tvarkaraščius.

 3. Į p a r e i g o j u UAB ,,Šilalės autobusų parkas“ direktorių apie maršrutų pakeitimus paskelbti informaciją teisės aktų nustatyta tvarka.

4. P a v e d u paskelbti šį įsakymą Šilalės rajono savivaldybės interneto svetainėje [www.silale.lt](http://www.silale.lt).

Šis įsakymas gali būti skundžiamas Lietuvos Respublikos administracinių bylų teisenos įstatymo nustatyta tvarka Lietuvos administracinių ginčų komisijos Klaipėdos apygardos skyriui (H. Manto g. 37, 92236 Klaipėda) arba Regionų apygardos administracinio teismo Klaipėdos rūmams (Galinio Pylimo g. 9, 91230 Klaipėda) per vieną mėnesį nuo šio įsakymo paskelbimo dienos.

Administracijos direktorius              Gedeminas Sungaila